cometadata/datacite-titles-descriptions-related-identifiers huggingface dataset:
DOI: 10.14457/tu.the.2016.1121
title: พัฒนาการและการปรับเปลี่ยนโครงสร้างและกลไกการจัดการการศึกษาขั้นพื้นฐานในกระทรวงศึกษาธิการ

description: วิทยานิพนธ์เล่มนี้มุ่งหมายศึกษาเกี่ยวกับพัฒนาการปรับเปลี่ยนโครงสร้างและกลไกการจัดการการศึกษาขั้นพื้นฐานในกระทรวงศึกษาธิการ ในส่วนกลางและภูมิภาคในการบังคับบัญชาโรงเรียน ศึกษาเหตุปัจจัยหรือแรงผลักดันที่ส่งผลกระทบต่อการปรับเปลี่ยนโครงสร้างและกลไกในการจัดการศึกษาขั้นพื้นฐานในกระทรวงศึกษาธิการและศึกษาถึงแบบแผนความเปลี่ยนแปลงในเชิงโครงสร้างและกลไกในการจัดการศึกษาขั้นพื้นฐานในกระทรวงศึกษาธิการ การวิจัยศึกษาจากเอกสารหนังสือ ราชกิจจานุเบกษางานวิจัยที่เกี่ยวข้อง และการสัมภาษณ์ผู้ทรงคุณวุฒิที่ปฏิบัติหน้าที่ในหน่วยงานทางการศึกษาในกระทรวงศึกษาธิการ จำนวน 49 คนการศึกษาครั้งนี้มีผลการศึกษา คือ การจัดโครงสร้างและระบบบริหารการจัดการศึกษาขั้นพื้นฐาน พ.ศ. 2536 - 2546 กระทรวงศึกษาธิการมีส่วนราชการภายในประกอบด้วย กรม 14 กรม กรมที่มีหน้าที่การจัดการศึกษาขั้นพื้นฐาน คือ สำนักงานคณะกรรมการการประถมศึกษาแห่งชาติและกรมสามัญศึกษา การจัดโครงสร้างและระบบบริหารการจัดการศึกษาขั้นพื้นฐาน พ.ศ. 2546-ปัจจุบันกระทรวงศึกษาธิการ มีส่วนราชการภายใน 6 สำนัก สำนักงานคณะกรรมการการศึกษาขั้นพื้นฐาน มีหน้าที่จัดการศึกษาขั้นพื้นฐาน มีหน่วยงานภายใต้การกำกับ คือ สำนักงานเขตพื้นที่การศึกษาและโรงเรียน แรงผลักดันที่ส่งผลให้มีการปรับเปลี่ยนโครงสร้างและกลไกการบริหารการจัดการศึกษาขั้นพื้นฐาน พ.ศ. 2536-2546 เกิดจากนักวิชาการศึกษาผู้บริหารระดับสูงในกระทรวงศึกษาธิการ ประกอบกับอิทธิพลของฝ่ายการเมืองที่มีแนวคิดในการปรับปรุง กระทรวง ทบวง กรม ในการบริหารราชการแผ่นดิน ส่วนแรงผลักดันที่ส่งผลให้มีการปรับเปลี่ยนโครงสร้างและกลไกการบริหารการจัดการศึกษาขั้นพื้นฐาน พ.ศ. 2553-ปัจจุบัน เกิดจาก ครูมัธยมศึกษาและผู้บริหารโรงเรียนมัธยมศึกษา รู้สึกว่าไม่ได้รับความเป็นธรรมในการบริหารจัดการศึกษาเกี่ยวกับการจัดสรรงบประมาณและการบริหารงานบุคคล แบบแผนความเปลี่ยนแปลงในเชิงโครงสร้างและกลไกในการจัดการศึกษาขั้นพื้นฐาน คือ การประกาศจัดตั้งสำนักงานสามัญศึกษาจังหวัด รูปแบบการขยายตัวเป็นการขยายตัวตามแนวตั้ง การจัดตั้งสำนักงานเขตพื้นที่การศึกษารูปแบบการขยายตัวเป็นการขยายตัวในรูปแบบส่วนราชการที่ได้รับการจัดตั้งใหม่ในรูปแบบการรวมตัวโดยการรวมกองหรือกรมตั้งแต่ 2 กองหรือ 2 กรมขึ้นไป การจัดตั้งสำนักงานเขตพื้นที่การศึกษาประถมศึกษาและสำนักงานเขตพื้นที่การศึกษามัธยมศึกษา รูปแบบการขยายตัวเป็นรูปแบบที่ซ้ำซ้อนหน้าที่กับหน่วยงานอื่นในระนาบเดียวกัน รูปแบบการขยายตัวผ่านช่องทางระบบราชการ อิทธิพลการเติบโตที่เกิดจากธรรมชาติของหน่วยราชการเอง
DOI: 10.14457/tu.the.2016.1123
title: ความร่วมมือขององค์กรปกครองส่วนท้องถิ่นเพื่อจัดบริการสาธารณะ: กรณีศึกษา พื้นที่ภาคตะวันออก

description: วิทยานิพนธ์ เรื่อง “ความร่วมมือขององค์กรปกครองส่วนท้องถิ่นเพื่อจัดบริการสาธารณะ กรณีศึกษา พื้นที่ภาคตะวันออก” ผลการศึกษาพบว่า พัฒนาการมี 3 ระยะ ได้แก่ ระยะก่อตัวของเครือข่าย ระยะขับเคลื่อนงาน และระยะขยายเครือข่าย ด้านรูปแบบพบว่า มีการบูรณาการความร่วมมือเพื่อวางแผนและพัฒนาท้องถิ่นร่วมกัน กับสัญญาซื้อขายบริการหรือมอบหมายภารกิจ โครงสร้างมีสามระบบ ได้แก่ ระบบคณะกรรมการร่วม ระบบผู้จัดการ และระบบมอบหมายให้ผู้ให้บริการมีอำนาจตัดสินใจเบ็ดเสร็จ ปัจจัยที่ส่งผลต่อความสำเร็จในการสร้างความร่วมมือมากที่สุดสามลำดับแรก คือ บทบาทของหน่วยงานภายนอก วิสัยทัศน์ร่วมกันของผู้นำ และตัวผู้นำองค์กรปกครองส่วนท้องถิ่นแกนกลาง ส่วนปัจจัยที่ส่งผลให้กลไกมีความต่อเนื่องมากที่สุดสามลำดับแรก คือ การยึดมั่นต่อเอกสารพันธกรณีที่เป็นทางการ ผู้นำเครือข่าย และมีงบประมาณในการขับเคลื่อนงานชัดเจน สำหรับสภาพปัญหาอุปสรรคช่วงสร้างความร่วมมือ ได้แก่ ข้อจำกัดทางกฎหมาย การขาดความรู้และเข้าใจและไม่เห็นความสำคัญของท้องถิ่นบางแห่ง ท้องถิ่นแกนกลางขาดประสบการณ์ ส่วนช่วงขับเคลื่อนงาน ได้แก่ สมาชิกบางแห่งขาดความสนใจ ความไม่ต่อเนื่องจากการเปลี่ยนผู้บริหาร การสับเปลี่ยนเจ้าหน้าที่ร่วมตัดสินใจ การไม่สามารถสมทบเงินไว้ที่สำนักงานได้ (กรณีรูปแบบสำนักงาน) ความเข้มงวดของหน่วยงานตรวจสอบ ราชการส่วนภูมิภาคไม่ให้ความร่วมมือ อำนาจหน้าที่ไม่ชัดเจนข้อค้นพบจากการศึกษาที่สำคัญ ได้แก่ ความร่วมมือระหว่างท้องถิ่นของไทยอาจเป็นเพียงส่วนหนึ่งของกลไกการขับเคลื่อนแนวคิดระดับสากลที่มีหน่วยงานระหว่างประเทศเข้ามาผลักดันรูปแบบสัญญาซื้อขายบริการนั้น ผู้ให้บริการบางแห่งอาจใช้กลยุทธ์ตั้งอัตราค่าบริการให้สูงเป็นเครื่องมือผลักให้ท้องถิ่นผู้ซื้อบริการเลิกถอนตัว เพียงเพื่อรักษาขีดความสามารถในการจัดบริการในพื้นที่ตนไว้ ทำให้ท้องถิ่นที่ถูกผลักออกเผชิญแรงกดดันจนต้องสร้างความร่วมมือกับอีกแห่งหนึ่งแทน และหากท้องถิ่นผู้ขายบริการมอบสัมปทานให้เอกชน ความสัมพันธ์ระหว่างท้องถิ่นผู้ขายบริการกับภาคเอกชนอาจมีความสำคัญต่อการดำรงอยู่เครือข่ายมากที่สุด เพราะหากเกิดความขัดแย้งอาจนำไปสู่วิกฤติและการล่มสลายของเครือข่ายทั้งหมดได้ สภาพการเมืองท้องถิ่นภายในจังหวัดที่เป็นกลุ่มการเมืองต่าง ๆ อาจไม่มีอิทธิพลต่อเวทีนโยบายความร่วมมือมากนัก หากมีเงื่อนไขสำคัญกว่าเข้ามามีอิทธิพลต่อกระบวนการสร้างความร่วมมือมากกว่าอย่างชัดเจน เช่น อุปสงค์ที่เข้มข้น ตัวแสดงหลักเป็นฝ่ายข้าราชการประจำ เป็นต้น ผู้นำเครือข่ายอาจจำเป็นต้องมีการประชุมไม่เป็นทางการสำหรับประเด็นที่อ่อนไหว เพื่อรักษาสัมพันธภาพของภาคีสมาชิกไว้ แม้ขัดแย้งกับการตัดสินใจที่โปร่งใสที่พบได้ในวรรณกรรมทั่วไปข้อเสนอแนะเชิงนโยบาย มิติความร่วมมือระหว่างท้องถิ่น ได้แก่ ออกกฎหมายรองรับโดยเฉพาะรูปแบบนิติบุคคล มีมาตรการกระตุ้นจูงใจและอำนวยความสะดวก สร้างกลไกความร่วมมือระหว่างท้องถิ่นระดับบน-ล่างเพื่อบูรณาการเชิงนโยบายทุกจังหวัด และเน้นใช้มาตรการในการสร้างความร่วมมือกับพื้นที่ชนบท ส่วนพื้นที่เขตเมืองเน้นไปที่การยุบรวมท้องถิ่นด้วยกันเพื่อเพิ่มประสิทธิภาพและเอกภาพ บางกรณีอาจมอบหมายให้ภาคส่วนอื่นทำหน้าที่แทนหากมีประสิทธิภาพมากกว่า
DOI: 10.14457/tu.the.2016.1124
title: การเมืองในแบบเรียนชั้นมัธยมศึกษาของไทย ระหว่างปี พ.ศ. 2503-2551

description: การศึกษาวิจัยนี้มุ่งศึกษาปัจจัยที่มีอิทธิพลต่อการกำหนดเนื้อหาของแบบเรียนในการศึกษาในระบบของไทย และศึกษาความพยายามของรัฐในการกล่อมเกลาทางการเมืองเกี่ยวกับความสัมพันธ์เชิงอำนาจระหว่างรัฐและพลเมืองผ่านเนื้อหาในแบบเรียนแต่ละยุคสมัย เพื่อแสดงให้เห็นถึงความสำคัญของแบบเรียนในฐานะเป็นกลไกหนึ่งในกระบวนการกล่อมเกลาทางการเมืองของรัฐ โดยศึกษาเนื้อหาของหนังสือเรียนรายวิชาบังคับในวิชาภาษาไทยและสังคมศึกษา ระดับมัธยมศึกษา ระหว่างปี พ.ศ. 2503-2551 และนำมาวิเคราะห์ด้วยแนวคิดการครองอำนาจนำของกรัมชี่ จากการศึกษาพบว่า นักวิชาการศึกษาในระบบราชการเป็นผู้มีอิทธิพลต่อการกำหนดเนื้อหาของหลักสูตรและแบบเรียนของไทยในแต่ละยุคสมัย และรัฐมีความพยายามในการกล่อมเกลาทางการเมืองผ่านเนื้อหาในแบบเรียน โดยเนื้อหาดังกล่าวมีลักษณะอธิบายความสัมพันธ์เชิงอำนาจระหว่างรัฐและพลเมืองในรูปแบบที่สอดคล้องกับระบอบการเมืองการปกครองในแต่ละยุคสมัย ขณะเดียวกันยังมีลักษณะตอบสนองแนวคิดของกลุ่มผู้ที่เกี่ยวข้องกับแวดวงการศึกษาในการนำเสนอแนวคิดในลักษณะอนุรักษ์นิยม อันเป็นผลจากการประนีประนอมกันในการครองอำนาจนำระหว่างกลุ่มที่ต้องการเรียกร้องให้เกิดการเปลี่ยนแปลง (ฝ่ายก้าวหน้า) และกลุ่มที่ต้องการคงไว้ซึ่งอำนาจและอุดมการณ์ในระบอบเดิม (ฝ่ายอนุรักษ์นิยม) ภายในกระทรวงศึกษาธิการ
DOI: 10.5281/zenodo.1244295
title: Adm_Uav

description: This dataset contains two set of images (trajectories) taken by a UAV equipped with a downward looking camera. The region in which the UAV flyed was Arroio do Meio, a city from Rio Grande do Sul, Brazil. In addition to the sets of images, there are also a folder with five satellite images from Arroio do Meio and a README file. 

 

This dataset was used in the experiments of: 

M. Mantelli, D. Pittol, R. Neuland, A. Ribacki, R. Maffei, V. Jorge, E. Prestes, M. Kolberg, "A novel measurement model based on abBRIEF for global localization of a UAV over satellite images."
description: {"references": ["A novel measurement model based on abBRIEF for global localization of a UAV over satellite images"]}
DOI: 10.7912/d2n65j
title: Fifty Victorian Era Novelists Authorship Attribution Data

description: The data was extracted through https://blog.gdeltproject.org/ using Google Big Query. This dataset is publicly available for anyone to use under the following terms provided by the Dataset Source —http://gdeltproject.org/about.html. The GDELT Project is an open platform for research and analysis of global society and thus all datasets released by the GDELT Project are available for unlimited and unrestricted use for any academic, commercial, or governmental use of any kind without fee.
DOI: 10.14457/tu.the.2016.1125
title: การสื่อสารทางการเมืองในรายการคืนความสุขให้คนในชาติ ศึกษาระหว่างปี พ.ศ. 2557-2559

description: การศึกษาเรื่อง “การสื่อสารทางการเมืองในรายการคืนความสุขให้คนในชาติ ศึกษาระหว่างปี พ.ศ. 2557 – 2559” มีวัตถุประสงค์เพื่อวิเคราะห์การสื่อสารทางการเมืองในรูปแบบ การนำเสนอ เนื้อหา และกลวิธีโน้มน้าวจูงใจในรายการคืนความสุขให้คนในชาติ โดยใช้แนวคิดการสื่อสารทางการเมือง การโฆษณาชวนเชื่อและการประชาสัมพันธ์ และการสร้างความหมายบนหน้าจอโทรทัศน์    ผลการศึกษาพบว่า รูปแบบรายการคืนความสุขให้คนในชาติ มีการสื่อสารเพื่อสร้างภาพลักษณ์ ความจงรักภักดีต่อชาติ ศาสนา และพระมหากษัตริย์ ให้แก่คณะรักษาความสงบแห่งชาติ ทั้งนี้ เนื้อหาหรือสารที่สื่อสารออกมาจากรายการสามารถแบ่งได้ 2 ลักษณะ คือ เนื้อหาที่เกี่ยวข้องกับการขับเคลื่อนภารกิจทางการเมือง ได้แก่ การระบุปัญหาของประเทศ การชี้แจงเจตนารมณ์ทางการเมือง การให้ภาพการปกครองในอุดมคติ การสร้างความปรองดองสมานฉันท์ การปฏิรูปประเทศด้านต่าง ๆ และ เนื้อหาที่เกี่ยวข้องกับการขจัดอุปสรรคทางการเมือง ได้แก่ การจัดการด้านสื่อมวลชน การจัดการด้านการชุมนุมต่อต้าน และ การจัดการด้านความสัมพันธ์ระหว่างประเทศ นอกจากนั้น กลวิธีโน้มน้าวจูงใจที่พบในรายการมีลักษณะผสมผสานระหว่างการประชาสัมพันธ์ของรัฐบาล และการโฆษณาชวนเชื่อ 7 ประการ
DOI: 10.14457/tu.the.2016.1126
title: บทบาทของกลุ่มผลประโยชน์ต่อการตัดสินใจกำหนดนโยบายรัฐบาลไทย: กรณีศึกษาการผลักดันร่างกฎหมายเกี่ยวกับสิ่งมีชีวิตตัดต่อทางพันธุกรรม

description: ประเทศไทยได้อนุญาตให้มีการทำทดลอง GMOs ในปี พ.ศ.2538 อย่างเป็นทางการ และได้เป็นจุดเริ่มการเกิดกระแสการเคลื่อนไหวภาคประชาสังคมกลุ่มต่าง ๆ ตลอดระยะเวลาจากอดีตจนถึงปัจจุบัน สะท้อนให้เห็นถึงบทบาทของกลุ่มผลประโยชน์กลุ่มต่าง ๆ ที่พยายามเข้ามามีอิทธิพลในการเคลื่อนไหวกดดันรัฐบาล จากการศึกษาปรากฏการณ์ดังกล่าวที่เกิดขึ้นโดยการนำเอากรอบการวิเคราะห์การเมืองแบบกลุ่มกดดัน ตลอดจนการมีปฏิสัมพันธ์กับรัฐบาล (The politics of pressure groups) เพื่ออธิบายการมีปฏิสัมพันธ์ของกลุ่มภาคประชาสังคม และกลุ่มผลประโยชน์กลุ่มต่าง ๆ ที่เป็นตัวแสดง ที่มีบทบาท และอิทธิพลต่อการตัดสินในการกำหนดนโยบาย นอกจากนี้ยังมีการนำเอาทฤษฎีระดมทรัพยากร (Resource Mobilizations Theory) มาใช้เป็นกรอบในการวิเคราะห์ เพื่ออธิบายปรากฏการณ์การระดมมวลชน ปัจจัยต่าง ๆ ตลอดจนการเลือกใช้ยุทธวิธีในการเคลื่อนไหวต่อสู้ที่มีประสิทธิภาพ และเงื่อนไข ปัจจัยที่เกี่ยวข้องกับความสำเร็จหรือความล้มเหลว ของการเคลื่อนไหวในการกดดันรัฐบาล เกี่ยวกับการผลักดันร่างกฎหมายสิ่งมีชีวิตตัดต่อทางพันธุกรรมของไทยจากการศึกษาพบว่าในทุก ๆ สถานการณ์ที่มีการพยายามผลักดันเพื่อที่จะเข้าพิจารณาในสภาเพื่อมีการรับรองสถานภาพสิ่งมีชีวิตตัดต่อทางพันธุกรรม ภายใต้การเคลื่อนไหวของเครือข่ายภาคประชาสังคมทั้งกลุ่มที่กดดันต่อต้าน และสนับสนุนการทดลองให้มีการผลักดันกฎหมาย ในการที่พยายามกดดันให้รัฐบาลมีการพิจารณานโยบายการสนับสนุนการทดลอง และร่างกฎหมายสิ่งมีชีวิตตัดต่อทางพันธุกรรมของประเทศไทย รัฐบาลมักมีแนวนโยบายแบบกลาง ๆ และพยายามประนีประนอมกับกลุ่มภาคประชาสังคมกลุ่มต่าง ๆ รวมทั้งกลุ่มบริษัทเอกชน เพื่อเป็นการประนีประนอมตลอดจนรักษาเสถียรภาพทางการเมือง และฐานเสียงของตน เนื่องจากมีภาคประชาสังคมกลุ่มต่าง ๆ ที่ส่วนใหญ่เป็นผู้กดดันและต่อรองผลประโยชน์ในการกดดัน ต่อต้าน สนับสนุนในการชนะการเลือกตั้งเข้ามาเป็นรัฐบาล ในอนาคต
DOI: 10.14457/tu.the.2016.1128
title: การเมืองท้องถิ่นกับความร่วมมือระหว่างองค์กรปกครองส่วนท้องถิ่นในการจัดทำบริการสาธารณะ

description: งานวิจัยนี้เป็นการศึกษาถึงการเมืองท้องถิ่นที่ส่งผลต่อความร่วมมือระหว่างองค์กรปกครองส่วนท้องถิ่นในการดำเนินภารกิจด้านการพัฒนาและจัดทำบริการสาธารณะ โดยมีวัตถุประสงค์สำคัญอยู่ที่การมุ่งศึกษาถึงปัจจัยทางการเมืองท้องถิ่นที่ส่งผลต่อความร่วมมือ เพื่อพัฒนาข้อค้นพบดังกล่าวไปสู่การเสนอแนะตัวแบบความสัมพันธ์ทางการเมืองท้องถิ่นที่นำไปสู่การดำเนินความร่วมมือที่มีความเหมาะสมและสอดคล้องต่อบริบททางการเมืองท้องถิ่นและการบริหารจัดการท้องถิ่นไทยผ่านการศึกษาเชิงเปรียบเทียบถึงการเมืองท้องถิ่นกับความร่วมมือในพื้นที่ศึกษา 2 แห่ง ที่มีความแตกต่างกันออกไปทั้งในมิติจำนวนขององค์กรปกครองส่วนท้องถิ่นและความหลากหลายของกลุ่มการเมืองท้องถิ่นระดับจังหวัด อันประกอบด้วยความร่วมมือระหว่างองค์กรปกครองส่วนท้องถิ่นด้านการบริหารจัดการแหล่งน้ำ จังหวัดอ่างทอง กับความร่วมมือระหว่างองค์กรปกครองส่วนท้องถิ่นด้านการจัดการขยะในพื้นที่อำเภอเกาะคา จังหวัดลำปาง     ข้อค้นพบจากการศึกษาเชิงเปรียบเทียบทำให้เห็นว่าปัจจัยทางการเมืองท้องถิ่นที่เกิดขึ้นในพื้นที่ศึกษาทั้ง 2 แห่ง ทั้งในส่วนของปัจจัยทางการเมืองท้องถิ่นภาคตัวแทน อันได้แก่ 1. สภาพแวดล้อมทางการเมืองท้องถิ่น 2. นโยบายทางการเมืองของผู้บริหารองค์กรปกครองส่วนท้องถิ่น 3. ความสัมพันธ์ทางการเมืองท้องถิ่น 4. ภาวะผู้นำของผู้บริหารองค์กรปกครองส่วนท้องถิ่น 5. เสถียรภาพทางการเมืองของผู้บริหารองค์กรปกครองส่วนท้องถิ่น และ 6. แรงกดดันทางการเมือง ไปจนถึงปัจจัยทางการเมืองท้องถิ่นภาคพลเมือง อันได้แก่ 1. การเข้ามามีส่วนร่วมของประชาชนในท้องถิ่นที่ส่งผลต่อการริเริ่มความร่วมมือ 2. การมีส่วนร่วมของประชาชนในท้องถิ่นที่ส่งผลต่อการขับเคลื่อนความร่วมมือ 3. การมีส่วนร่วมของประชาชนในท้องถิ่นในผลประโยชน์ที่เกิดขึ้นจากความร่วมมือ และ 4. การมีส่วนร่วมของประชาชนในท้องถิ่นในการประเมินผลความร่วมมือ เหล่านี้ถือเป็นปัจจัยทางการเมืองท้องถิ่นที่มีส่วนสำคัญต่อการส่งเสริม สนับสนุน และขับเคลื่อนให้ความร่วมมือที่เกิดขึ้นดำเนินไปจนประสบความสำเร็จได้อย่างมีประสิทธิภาพและเกิดประสิทธิผลอย่างเป็นรูปธรรม     ดังนั้นตัวแบบความสัมพันธ์ทางการเมืองท้องถิ่นที่นำไปสู่การดำเนินความร่วมมือต้องเป็นไปในทิศทางที่รัฐบาลไทยมี นโยบายและมาตรการที่ชัดเจนในการส่งเสริม สนับสนุน และผลักดันให้องค์กรปกครองส่วนท้องถิ่นเข้ามาดำเนินงานร่วมกัน โดยที่หน่วยงานราชการที่เกี่ยวข้องต้องเข้าไปเสนอแนะองค์ความรู้และแนวทางปฏิบัติที่ถูกต้องในการดำเนินความร่วมมือภายใต้กฎหมายที่มีอยู่ในปัจจุบันให้กับองค์กรปกครองส่วนท้องถิ่น รวมทั้งต้องพัฒนากฎหมายและแนวทางการดำเนินความร่วมมือให้มีความทันสมัย ควบคู่ไปกับกำกับดูแลและสนับสนุนการดำเนินความร่วมมือให้เป็นไปตามกฎหมายที่มีอยู่ในปัจจุบัน ขณะเดียวกันผู้บริหารองค์กรปกครองส่วนท้องถิ่นควรมีบุคลิกภาพความเป็นผู้นำทางการเมืองที่มุ่งเน้นประสิทธิภาพและประสิทธิผลในการบริหารจัดการท้องถิ่นและต้องมีนโยบายที่ชัดเจนต่อการส่งเสริมและสนับสนุนให้เกิดความร่วมมือบนพื้นฐานการคำนึงถึงผลประโยชน์สาธารณะที่ประชาชนจะได้รับเป็นหลักการสำคัญ โดยที่ประชาชนในท้องถิ่นต้องเข้ามามีส่วนร่วมอย่างต่อเนื่องในการตัดสินใจและขับเคลื่อนความร่วมมือที่เกิดขึ้น
DOI: 10.14457/tu.the.2016.1129
title: แนวทางการพัฒนาระบบข้าราชการผู้มีผลสัมฤทธิ์สูงของกรมบัญชีกลาง

description: การวิจัยเรื่องแนวทางการพัฒนาระบบข้าราชการผู้มีผลสัมฤทธิ์สูงของกรมบัญชีกลาง มีวัตถุประสงค์เพื่อศึกษากระบวนการ วิธีการตามระบบข้าราชการผู้มีผลสัมฤทธิ์สูงของกรมบัญชีกลาง รวมไปถึงสภาพปัญหา อุปสรรค และข้อจำกัด เพื่อนำผลการวิจัยที่ได้มาเสนอแนวทางในการพัฒนาระบบให้มีประสิทธิภาพ โดยมีกลุ่มเป้าหมายทั้งหมด 6 กลุ่มคือ ข้าราชการผู้มีผลสัมฤทธิ์สูงของกรมบัญชีกลาง จำนวน 7 ราย และผู้ที่เกี่ยวข้องกับระบบข้าราชการผู้มีผลสัมฤทธิ์สูง อันประกอบไปด้วย ผู้บังคับบัญชา เพื่อนร่วมงาน และผู้ใต้บังคับบัญชาของข้าราชการผู้มีผลสัมฤทธิ์สูง คณะกรรมการกำหนดกรอบสั่งสมประสบการณ์ของกรมบัญชีกลาง ผู้บริหารของกรมบัญชีกลางผู้อำนวยการและเจ้าหน้าที่ที่ดูแลระบบข้าราชการผู้มีผลสัมฤทธิ์สูงของกรมบัญชีกลาง และหน่วยงานต้นแบบที่ประสบความสำเร็จ โดยใช้วิธีการสัมภาษณ์เชิงลึกและสัมภาษณ์เชิงลึก แบบ 360 องศาผลการวิจัยพบว่า รูปแบบของระบบข้าราชการผู้มีผลสัมฤทธิ์สูงที่เหมาะสมกับกรมบัญชีกลางมีกระบวนการที่สำคัญ 4 กระบวนการ ได้แก่1. การระบุและสรรหาคัดเลือก ที่กรมต้องกำหนดคุณสมบัติเบื้องต้นของข้าราชการภายในตามหลักเกณฑ์ของสำนักงาน ก.พ. แต่สามารถกำหนดปัจจัยเพิ่มเติมได้ เช่น อายุขั้นสูง โดยวิธีการคัดเลือกควรทดสอบด้วยการนำเสนอวิสัยทัศน์ ความสามารถ การสัมภาษณ์เชิงพฤติกรรมและการทำแบบทดสอบทางวิชาการหรือแบบทดสอบทัศนคติ (Attitude test)2. การพัฒนาตามกรอบสั่งสมประสบการณ์ ซึ่งปัจจัยที่ทำให้การหมุนเวียนตามกรอบสั่งสมประสบการณ์ของข้าราชการผู้มีผลสัมฤทธิ์สูงกรมบัญชีกลาง คือ กำหนดตำแหน่งเป้าหมายในการพัฒนาที่ชัดเจน  การวิเคราะห์ความจำเป็นของหน่วยงานที่ทำการหมุนเวียนงาน การหารือกำหนดหน่วยงานตามความต้องการหรือสมรรถนะของ HiPPs การดำเนินการแปลงกรอบเป็นคำสั่งมอบหมายงานการกำหนดผู้สอนงาน (Coach) และร่วมกันสอนงานในหน่วยงาน รวมไปถึงการฝึกอบรมเพิ่มเติมหลักสูตรเฉพาะของ HiPPs3. การประเมินผล ควรกำหนดให้ทำข้อตกลงตัวชี้วัดหรือกำหนดเป้าหมายของการปฏิบัติงาน ในต้นรอบการประเมิน เพื่อความชัดเจนและยุติธรรม และควรกำหนดรอบการประเมิน 2 รอบ คือ เมษายน และตุลาคม เช่นเดียวกับข้าราชการปกติ4. การธำรงรักษาข้าราชการผู้มีผลสัมฤทธิ์สูง จะแบ่งเป็นด้วยปัจจัยที่เป็นตัวเงิน เช่น การเลื่อนขั้นเงินเดือนเป็นกรณีพิเศษ หรือเงินค่าตอบแทนที่มีเหตุพิเศษ เป็นต้น และปัจจัยที่ไม่เป็นตัวเงิน คือ การปรับตำแหน่งให้เป็นชำนาญการพิเศษ การจัดทำเส้นทางความก้าวหน้าไปสู่ระดับสูงขึ้น รวมไปถึงการมอบหมายงานที่ท้าทาย
DOI: 10.14457/tu.the.2016.1130
title: ความร่วมมือระหว่างประเทศไทย-อิสราเอล ด้านแรงงาน

description: การศึกษาเรื่อง “ความร่วมมือระหว่างประเทศไทย-อิสราเอล ด้านแรงงาน”             มีวัตถุประสงค์ 1.เพื่อศึกษาถึงปัจจัยของประเทศไทยและอิสราเอลที่มีอิทธิพลให้เกิดความร่วมมือระหว่างประเทศไทย-อิสราเอลในด้านแรงงาน 2.เพื่อศึกษาการสร้างความร่วมมือระหว่างประเทศไทย-อิสราเอล ในด้านแรงงาน3.เพื่อให้การศึกษาในครั้งนี้ได้สะท้อนถึงประโยชน์ รวมทั้งปัญหาจากการสร้างความร่วมมือระหว่างประเทศไทย-อิสราเอลในด้านแรงงาน การศึกษาครั้งนี้เป็นการวิจัยเชิงคุณภาพโดยใช้การศึกษาและรวบรวมข้อมูลปฐมภูมิ ด้วยวิธีการวิจัยเอกสาร เป็นหลักและนำมาพรรณนา วิเคราะห์ ซึ่งจากการศึกษาพบว่า  1.ปัจจัยที่มีอิทธิพลให้เกิดความร่วมมือระหว่างประเทศไทย-อิสราเอลในด้านแรงงาน คือ ประเทศอิสราเอลถูกจัดให้อยู่ในระดับ Tier 2 Watch List ใน (Trafficking in Persons : TIP Reports)พ.ศ.2549 เนื่องจากพบปัญหาการละเมิดสิทธิแรงงานไทยในประเทศอิสราเอล เช่นปัญหาค่าจ้าง และการจัดเก็บค่าใช้จ่ายเกินกำหนด ประเทศอิสราเอลจึงพยายามแก้ไขภาพลักษณ์ของประเทศในการเอารัดเอาเปรียบแรงงานต่างชาติและการจัดเก็บค่าใช้จ่ายเกินกำหนดดังกล่าว โดยริเริ่มกระบวนการจัดส่งแรงงานรูปแบบใหม่ขึ้น ซึ่งหลังการบังคับใช้ข้อตกลงฯประเทศอิสราเอลก็ได้รับการเลื่อนลำดับให้อยู่ในกลุ่ม Tier12.การสร้างความร่วมมือระหว่างประเทศไทย-อิสราเอลในด้านแรงงาน             เป็นการจัดทำสนธิสัญญาระหว่างประเทศของไทยโดยมีกระทรวงการต่างประเทศเป็นหน่วยงาน กลางกำหนดแนวทางในการปฏิบัติให้เป็นไปตามกฎหมายระหว่างประเทศ และมติคณะรัฐมนตรี  และมอบหมายให้องค์การระหว่างประเทศเพื่อการโยกย้ายถิ่นฐาน (IOM) เป็นผู้ดำเนินการร่วมกับกระทรวงแรงงาน กรมการจัดหางาน3.ประโยชน์ และปัญหาจากการสร้างความร่วมมือระหว่างประเทศไทย-อิสราเอล ในด้านแรงงาน ได้แก่ ประโยชน์คือ 1.หน่วยงานรัฐของประเทศไทยและอิสราเอลมีส่วนร่วมใน     การจัดส่งแรงงานไทยไปทำงานในประเทศอิสราเอล 2.แรงงานไทยปลอดภัยจากการถูกหลอกลวงไปทำงานต่างประเทศซึ่งอาจเชื่อมโยงกับปัญหาการค้ามนุษย์ 3.สามารถแก้ไขปัญหาการเสียค่าบริการ   ในอัตราที่สูงของแรงงานไทยได้ 4.เป็นแนวทางในการพัฒนาการจัดทำข้อตกลงระหว่างประเทศด้านแรงงาน ข้อปัญหาคือ 1.การจัดทำข้อตกลงระหว่างประเทศในทุกขั้นตอนต้องใช้ความรอบคอบซึ่ง  อาจมีผลเชื่อมโยงถึงความสัมพันธ์ระหว่างประเทศและผลประโยชน์ของแรงงานไทยได้
DOI: 10.14457/tu.the.2016.1131
title: สถานการณ์และทัศนคติการใช้ภาษาตากใบในอำเภอตากใบ จังหวัดนราธิวาส

description: งานวิจัยฉบับนี้มีวัตถุประสงค์เพื่อสำรวจวิเคราะห์สถานการณ์การใช้ภาษาและทัศนคติต่อภาษาตากใบของผู้พูดภาษาตากใบ ในอำเภอตากใบ จังหวัดนราธิวาส ตามกลุ่มอายุ 3 รุ่นอายุ เพื่อตีความการธำรงอยู่ของภาษาตากใบ ในจังหวัดนราธิวาส ผู้วิจัยเก็บรวบรวมข้อมูลจากการสัมภาษณ์โดยใช้แบบสอบถาม การสังเกตแบบมีส่วนร่วม และวิเคราะห์บทสนทนาในเหตุการณ์จริงตามหลักจริยธรรมการวิจัยในคนผลการศึกษาพบว่า ผู้พูดภาษาตากใบในทุกกลุ่มอายุ สามารถใช้ภาษาตากใบในการสื่อสารได้อย่างเข้มแข็ง มีการปนภาษาและการสลับภาษาเกิดขึ้นตามสถานการณ์การใช้ภาษาและตามคู่สนทนา ทั้งนี้มีการใช้ภาษาตากใบอย่างแพร่หลายในชุมชน และยังคงส่งต่อภาษาไปยังรุ่นลูกหลาน ในด้านทัศนคติต่อภาษาตากใบของทั้ง 3 รุ่นอายุ พบว่า ทุกรุ่นอายุมีทัศนคติทางบวกต่อภาษาตากใบ คนในวัยสูงอายุและวัยกลางคนจะมีทัศนคติในทางบวกที่เข้มแข็งกว่าวัยหนุ่มสาว ส่วนผลการศึกษาความสัมพันธ์ระหว่างสถานการณ์การใช้ภาษาและทัศนคติต่อภาษาตากใบแสดงให้เห็นว่า ภาษาตากใบจะยังคงธำรงอยู่ได้ และคนในชุมชนก็มีความพยายามในการธำรงภาษาของตนเองไว้ได้อย่างดีอีกด้วย
DOI: 10.14457/tu.the.2016.1132
title: การวิเคราะห์บทสนทนาในแบบเรียนภาษาไทยสำหรับผู้เรียนต่างชาติ

description: งานวิจัยนี้มีวัตถุประสงค์ 3 ประการ คือ 1) เพื่อศึกษาโครงสร้างการปฏิสัมพันธ์และลักษณะภาษาในบทโต้ตอบจากแบบเรียนภาษาไทยสำหรับผู้เรียนต่างชาติ 2) เพื่อศึกษาโครงสร้าง  การปฏิสัมพันธ์และลักษณะภาษาจากการสนทนาที่เกิดขึ้นจริง และ 3) เพื่อเปรียบเทียบโครงสร้าง  การปฏิสัมพันธ์และลักษณะภาษาที่ปรากฏในบทโต้ตอบจากแบบเรียนภาษาไทยสำหรับผู้เรียนต่างชาติ และโครงสร้างการปฏิสัมพันธ์และลักษณะภาษาที่ปรากฏในการสนทนาที่เกิดขึ้นจริง รวมทั้งเสนอแนะแนวทางการพัฒนาในการสร้างบทโต้ตอบจากแบบเรียนภาษาไทยสำหรับผู้เรียนต่างชาติโดยอาศัยผลจากการศึกษาครั้งนี้และหลักการพื้นฐานของแนวการสอนภาษาเพื่อสื่อสาร        แหล่งข้อมูลที่ใช้ในการศึกษา คือ บทโต้ตอบจากแบบเรียนภาษาไทยสำหรับผู้เรียนต่างชาติระดับต้นและบทสนทนาที่เกิดขึ้นในบริบทจริง 5 สถานการณ์ ดังนี้ 1) การทักทาย-การแนะนำตัว 2) การซื้อขายสินค้า 3) การสั่งอาหาร 4) การสนทนาทางโทรศัพท์ และ 5) การถามทาง โดยอาศัยหลักการการวิเคราะห์บทสนทนาเป็นแนวคิดหลักในการศึกษา                  จากผลการศึกษา โครงสร้างการปฏิสัมพันธ์ในบทโต้ตอบในแบบเรียนประกอบด้วย 3ส่วน การเปิดการสนทนา การดำเนินการสนทนา และการปิดการสนทนา ลักษณะภาษาในบทโต้ตอบ ปรากฏการใช้คำลงท้ายประเภทคำบอกสถานภาพ คำบอกมาลา และคำบอกการถาม ส่วนผลการใช้การอ้างถึงด้วยรูปแทนหน่วยนาม พบว่ามีการอ้างถึงด้วยบุรุษสรรพนาม การอ้างถึงด้วยนามที่ใช้เป็นสรรพนาม และการอ้างถึงด้วยสุญญรูป นอกจากนี้ จากการศึกษาบทโต้ตอบในแบบเรียนปรากฏภาษาสื่อสัมพันธ์ในสถานการณ์การพบกัน การลาจาก และการขอบคุณจากการศึกษาบทสนทนาในบริบทจริง พบว่าโครงสร้างการปฏิสัมพันธ์และลักษณะภาษาโดยทั่วไปมีลักษณะเช่นเดียวกับบทโต้ตอบในแบบเรียน แต่ต่างกันในรายละเอียด นอกจากนี้ผู้วิจัยพบว่าลักษณะสำคัญบางประการที่ปรากฏในสถานการณ์จริง ไม่ปรากฏในบทโต้ตอบในแบบเรียน จากผลการศึกษานี้ ผู้วิจัยได้เสนอแนวทางในการพัฒนาบทโต้ตอบในแบบเรียนให้สอดคล้อง เหมาะสมกับบทสนทนาที่คนไทยใช้ในชีวิตประจำวัน เพื่อให้ผู้เรียนสามารถนำไปใช้สื่อสารในสถานการณ์จริงได้อย่างมีประสิทธิภาพ
DOI: 10.14457/tu.the.2016.1133
title: ระบบมโนทัศน์ "เวลา" ของผู้พูดภาษาไทยถิ่นเหนือ

description: งานวิจัยนี้มีวัตถุประสงค์เพื่อศึกษารูปภาษาที่เป็นอุปลักษณ์แสดงเวลาในภาษาไทยถิ่นเหนือจากวรรณกรรมค่าวและวิเคราะห์ระบบมโนทัศน์เวลาของผู้พูดภาษาไทยถิ่นเหนือ ข้อมูลที่นำมาใช้ในการศึกษา ได้แก่ วรรณกรรมประเภทค่าว ซึ่งถือว่าเป็นตัวแทนของภาษาไทยถิ่นเหนือ มีจำนวนทั้งสิ้น 35 เล่ม ตีพิมพ์ในระหว่างปีพ.ศ. 2325-2555ผลการศึกษาพบว่า อุปลักษณ์เวลาในภาษาไทยถิ่นเหนือมี 6 ประเภท ได้แก่ อุปลักษณ์ธรรมชาติ อุปลักษณ์ทรัพย์สิน อุปลักษณ์การเดินทาง อุปลักษณ์วัตถุ อุปลักษณ์สิ่งมีชีวิตอุปลักษณ์พื้นที่ ในด้านระบบมโนทัศน์เวลา ผู้วิจัยพบว่า ในภาษาไทยถิ่นเหนือมีระบบมโนทัศน์เวลา 2 ระบบ ได้แก่ มโนทัศน์เวลาเป็นทรัพย์สินและมโนทัศน์เวลาเป็นการเคลื่อนที่ สำหรับประเภทแรก ระบบมโนทัศน์เวลาเป็นทรัพย์สินนั้น มีการใช้คำที่อยู่ในวงความหมายของทรัพย์สินเงินทองมาอธิบายมโนทัศน์เวลา ทำให้เข้าใจได้ว่า เวลานั้นเป็นของมีค่า สามารถเพิ่ม ลด หรือหายไปได้ ส่วนประเภทที่สอง ระบบมโนทัศน์เวลาเป็นการเคลื่อนที่นั้น เวลาเป็นสิ่งที่เคลื่อนที่ไปในพื้นที่ อธิบายเวลาด้วยวงความหมายของการเคลื่อนที่ ซึ่งประกอบด้วยองค์ประกอบ 4 ประการ ได้แก่ สิ่งที่เคลื่อนที่ ที่หมาย เส้นทาง และทิศทางของการเคลื่อนที่ อีกทั้งยังมีความสัมพันธ์ด้านมิติของการเคลื่อนที่ของเวลาที่สัมพันธ์กับตัวผู้ใช้ภาษา กล่าวคือ  ผู้พูดเคลื่อนที่ผ่านเวลาหรือเวลาเคลื่อนที่มายังตัวผู้พูด ซึ่งมีผลต่อการรับรู้เวลา  เหตุการณ์ และการกระทำที่เกิดขึ้นอีกด้วย อนึ่ง เราสามารถอธิบายได้ว่า คนไทยถิ่นเหนือมองตัวเองในฐานะผู้เคลื่อนที่ผ่านเวลา  หรือการเคลื่อนผ่านของเวลามีความสัมพันธ์กับคนไทยถิ่นเหนือ ความคิดที่ว่าด้วยเรื่องพื้นที่มีอิทธิพลต่อการตัดสินใจเรื่องเวลาของมนุษย์ ผลการศึกษาเหล่านี้ชี้ให้เห็นชัดเจนถึงความสัมพันธ์อย่างใกล้ชิดระหว่างมโนทัศน์ของคนไทยถิ่นเหนือ และความรู้เกี่ยวกับประสบการณ์พื้นฐานที่เป็นรูปธรรม
DOI: 10.5281/zenodo.1244296
title: Adm_Uav

description: This dataset contains two set of images (trajectories) taken by a UAV equipped with a downward looking camera. The region in which the UAV flyed was Arroio do Meio, a city from Rio Grande do Sul, Brazil. In addition to the sets of images, there are also a folder with five satellite images from Arroio do Meio and a README file. 

 

This dataset was used in the experiments of: 

M. Mantelli, D. Pittol, R. Neuland, A. Ribacki, R. Maffei, V. Jorge, E. Prestes, M. Kolberg, "A novel measurement model based on abBRIEF for global localization of a UAV over satellite images."
description: {"references": ["A novel measurement model based on abBRIEF for global localization of a UAV over satellite images"]}
DOI: 10.5281/zenodo.1260386
title: Measurement Results Of Single-Bit Sigma-Delta Modulator And Simulation Data For Dft Based Rssi Calculation

description: Measurement of single-bit output data stream of an low-IF receiver with sigma-delta ADC. Inphase and Quadraturephase signals can be found in raw_rx_*.csv files. Simulation results of DFT based RSSI calculation are found in sim_RSSI_*.csv. Measurement results of the RSSI dynamic range are located in meas_RSSI_dynamicRange.csv.
DOI: 10.5281/zenodo.1260387
title: Measurement Results Of Single-Bit Sigma-Delta Modulator And Simulation Data For Dft Based Rssi Calculation

description: Measurement of single-bit output data stream of an low-IF receiver with sigma-delta ADC. Inphase and Quadraturephase signals can be found in raw_rx_*.csv files. Simulation results of DFT based RSSI calculation are found in sim_RSSI_*.csv. Measurement results of the RSSI dynamic range are located in meas_RSSI_dynamicRange.csv.
DOI: 10.15151/esrf-es-102576891
title: Heidelberg BAG (HeidelBAG)